Komission asetus (EY) N:o 2120/96, annettu 4 päivänä marraskuuta 1996, lampaan ruhojen ja puoliruhojen ennalta vahvistetun yksityisen varastoinnin tuen myöntämisestä Suomessa



Virallinen lehti nro L 283 , 05/11/1996 s. 0040 - 0040



KOMISSION ASETUS (EY) N:o 2120/96, annettu 4 päivänä marraskuuta 1996, lampaan ruhojen ja puoliruhojen ennalta vahvistetun yksityisen varastoinnin tuen myöntämisestä Suomessa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenlihan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (1), sellaisena kuin se on viimeksi muutettuna asetuksella (EY) N:o 1589/96 (2), ja erityisesti sen 7 artiklan 1 kohdan, sekä katsoo, että yksityisen varastoinnin tuen myöntämisen soveltamista koskevista yksityiskohtaisista säännöistä lampaan- ja vuohenliha-alalla 27 päivänä marraskuuta 1990 annetussa komission asetuksessa (ETY) N:o 3446/90 (3), sellaisena kuin se on viimeksi muutettuna asetuksella (EY) N:o 3533/93 (4), säädetään erityisesti yksityiskohtaiset säännöt, joissa tuki vahvistetaan ennakolta kiinteäksi, yksityisen varastoinnin tuen myöntämisen erityisistä edellytyksistä lampaan- ja vuohenliha-alalla 28 päivänä marraskuuta 1990 annetussa komission asetuksessa (ETY) N:o 3447/90 (5), sellaisena kuin se on viimeksi muutettuna asetuksella (EY) N:o 40/96 (6), säädetään erityisesti sopimuskohtaiset vähimmäismäärät, asetuksen (ETY) N:o 3013/89 7 artiklan 1 kohdan soveltaminen voi johtaa päätökseen julkisen varastoinnin tuen myöntämisestä; kyseisessä artiklassa säädetään näiden toimenpiteiden soveltamisesta kunkin hinnanmäärittelyalueen tilanteen mukaan; Suomessa vallitseva erityisen vaikea markkinatilanne huomioon ottaen on katsottu aiheelliseksi aloittaa tällainen menettely, ja tässä asetuksessa säädetyt toimenpiteet ovat lampaan- ja vuohenlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Jollei asetuksen (ETY) N:o 3447/90 säännöksistä muuta johdu, Suomessa voidaan esittää 4 ja 22 päivän marraskuuta 1996 välisenä aikana lampaan ruhojen ja puoliruhojen yksityisen varastoinnin tukea koskevia hakemuksia 150 tonnin rajoissa. Päivää, jona haettu kokonaismäärä ylittää 150 tonnia, seuraavana päivänä ja sen jälkeen esitettyjä hakemuksia ei hyväksytä. Määriä, joita koskevat hakemukset on esitetty kokonaisrajan ylittämispäivänä, pienennetään suhteellisesti. 2. Lyhyimmän, kolmen kuukauden mittaisen varastointiajan tuki on 1 100 ecua tonnilta. Tosiasiallinen varastointiaika on kuitenkin varastoijan valittavissa. Varastointiajan on oltava kolmesta kuukaudesta enintään seitsemään kuukauteen. Jos varastointiaika on pidempi kuin kolme kuukautta, tukea on lisättävä päivittäin 1,45 ecua tonnilta päivässä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä marraskuuta 1996. Komission puolesta Franz FISCHLER Komission jäsen (1) EYVL N:o L 289, 7.10.1989, s. 1 (2) EYVL N:o L 206, 30.7.1996, s. 25 (3) EYVL N:o L 333, 30.11.1990, s. 39 (4) EYVL N:o L 321, 23.12.1993, s. 9 (5) EYVL N:o L 333, 30.11.1990, s. 46 (6) EYVL N:o L 10, 13.1.1996, s. 6